Tagja volt az 1988-ban Európa-bajnoki címet szerző U21-es francia válogatottnak. 1988 és 1993 között 39 alkalommal szerepelt a francia válogatottban és 9 gólt szerzett. Részt vett az 1992-es Európa-bajnokságon. Utolsó mérkőzése a válogatottban emlékezetesre sikeredett. Hazai pályán, a Parc des Princesben 2–1-es vereséget szenvedtek Bulgária ellen és ezzel eldőlt, hogy lemaradnak az 1994-es világbajnokságról.